钦定古今图书集成/理学汇编/文学典/第166卷 > 徐师曾文体明辩 > 《绛守居园池记跋》董逌
## 钦定古今图书集成/理学汇编/文学典/第166卷 > 徐师曾文体明辩 > 《绛守居园池记跋》董逌

“文章之奇至矣。作者既众，人争务以工自见，时出所
长，暴耀震发，则其势必至恢诡谲怪而后已。金玉犀
象，人之所宝；楩楠豫章，人之所材。至于大宇之下，常
珍满目。故非奇玩怪产，不足以发异观。于是海中腐
石以出珊瑚，沟中断木以供牺尊。”唐之文敝极矣，而
后有韩退之振起衰陋，故皇甫湜、李翱、张籍辈相附
而出，盖亦求海中之石、沟中之木者也。呜呼！能不随
人后以自树立，宜昌黎公之文独臻其至耶！